section_heading: Na drugoj strani otoka
paragraph_text: Na plaži Michael i Sawyer ugledaju Jina kojeg proganja petero ljudi za koje Jin tvrdi da su pripadnici Drugih. Svu trojicu ostali napadnu i onesvijeste te bacaju u rupu u zemlji. Kasnije im se još jedan zatvorenik (Michelle Rodriguez) pridružuje u rupi. Predstavi se kao Ana Lucia Cortez, preižvjeli s leta 815 kompanije Oceanic. Ana Lucia se nalazila u repu aviona koji se srušio na drugoj strani otoka. Sawyer joj govori da planira ubiti čuvara sljedeći put kad ga vidi. Međutim, Ana Lucia mu naglo zgrabi pištolj i poziva čuvara (Adewale Akinnuoye-Agbaje); u tom trenutku otkriva se da je ona cijelo vrijeme lagala.